Atesa la necessitat de fomentar el coneixement, la difusió i l'estudi dels elements del patrimoni etnològic de Catalunya;
S'aproven les bases que han de regir la concessió de beques per a la realització de treballs de recerca sobre el patrimoni etnològic de Catalunya, que consten a l'annex d'aquesta Ordre.
Es deroga l'Ordre CMC/22/2008, de 21 de gener, per la qual s'aproven les bases que han de regir la concessió de beques per a la realització de treballs de recerca sobre el patrimoni etnològic de Catalunya (DOGC núm. 5061, d'1.2.2008).
1.1 L'objecte d'aquestes beques és la realització de treballs de recerca sobre el patrimoni etnològic de Catalunya durant l'any de publicació de la convocatòria.
1.2 Les beques que es concedeixen d'acord amb aquestes bases són compatibles amb l'obtenció d'altres subvencions, ajudes, ingressos o recursos per a la mateixa finalitat procedents de qualsevol administració o ens públic o privat, nacionals, de la Unió Europea o d'organismes internacionals.
La suma de les subvencions compatibles amb aquests fons en cap cas pot superar el cost total de l'activitat subvencionada, sens perjudici del que preveuen les bases 4.3 i 15.
1.3 Aquests fons no són compatibles amb els ajuts que per al mateix objecte s'obtinguin del Departament de Cultura i Mitjans de Comunicació de la Generalitat de Catalunya, o entitat vinculada o participada per aquest..2 Destinataris/àries
Poden optar a aquestes beques totes les persones físiques i agrupacions de persones físiques sense personalitat jurídica que, a títol individual o col·lectiu, presentin projectes relatius a treballs de recerca sobre el patrimoni etnològic de Catalunya..3 Requisits
Els treballs de recerca sobre el patrimoni etnològic de Catalunya hauran d'estar redactats en llengua catalana i elaborats d'acord amb les pautes especificades pel Centre de Promoció de la Cultura Popular i Tradicional Catalana que es comunicaran als/les becaris/àries en el moment de la notificació de la concessió de la beca..4 Quantia
4.1 L'atorgament d'aquestes beques estarà condicionat a l'aprovació del pressupost anual i a l'existència de les disponibilitats pressupostàries corresponents.
4.2 La quantia de cada beca oscil·la entre un mínim de 3.000,00 euros i un màxim de 6.000,00 euros, en funció de la puntuació obtinguda d'acord amb els criteris de valoració establerts a la base 8.
4.3 En el cas que una part del finançament de l'activitat correspongui a subvencions de qualsevol administració o ens públic o privat, nacionals, de la Unió Europea o d'organismes internacionals, el càlcul de l'aportació del Departament de Cultura i Mitjans de Comunicació s'efectuarà descomptant del cost total l'import de les subvencions atorgades per aquests organismes..5 Documentació
a) Fotocòpia compulsada del document d'identitat i número d'identificació fiscal del / de la sol·licitant de la beca.
No cal aportar el document d'identitat i el NIF si s'autoritza l'òrgan gestor a consultar les dades d'identitat.
b) Quan s'actuï en nom d'altri, fotocòpia compulsada del document d'identitat de la persona signant i de la documentació acreditativa de la representació amb què actua.
No cal aportar el document d'identitat si s'autoritza l'òrgan gestor a consultar les dades d'identitat.
c) Document de comunicació de la situació personal i familiar del perceptor de rendes de treball, o de la seva variació, al pagador (model 145).
Es pot obtenir a l'adreça d'Internet següent: http://www.agenciatributaria.es (apartats models i formularis, impost sobre la renda de les persones físiques, model 145).
f) Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat, així com de les obligacions amb la Seguretat Social, inclosa en el formulari de sol·licitud normalitzat.
Si la persona sol·licitant no té la seva residència fiscal en territori espanyol, cal presentar una declaració responsable on ho faci constar.
Aquesta declaració s'inclou en el formulari de sol·licitud normalitzat.
g) En el cas d'agrupacions de persones sense personalitat jurídica, cal aportar la documentació que acrediti que tots els integrants compleixen els requisits exigits per aquestes bases.
A la sol·licitud s'han de fer constar expressament els compromisos d'execució assumits per cada membre de l'agrupació, així com l'import de la subvenció que ha d'aplicar cadascun d'ells.
En qualsevol cas, s'ha de nomenar mitjançant document notarial un/a representant o apoderat/da únic/a de l'agrupació amb poders suficients per sol·licitar, gestionar i percebre els fons corresponents, i complir les obligacions que, com a beneficiària, corresponen a l'agrupació.
h) Quan s'utilitzin textos, música, imatges, o qualsevol altre element susceptible de generar drets d'autor, una declaració que manifesti que s'han sol·licitat les autoritzacions necessàries als titulars dels drets de propietat intel·lectual.
No cal aportar els documents indicats en les lletres a) i b) en cas que la persona sol·licitant ja els hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
Si el Centre de Promoció de la Cultura Popular i Tradicional Catalana, per causes alienes a la seva actuació, no pot aconseguir els documents, ha de requerir la persona sol·licitant que els aporti en el termini de deu dies hàbils.
5.2 Documentació sobre el projecte
a) Projecte en què es justifiqui la recerca a desenvolupar, amb referències específiques sobre antecedents i estat actual del tema objecte de la recerca, metodologia i pla de treball, temporalització i resultats previstos.
b) Pressupost de les despeses de la recerca amb especificació del material inventariable original (fotografies, enregistraments sonors o audiovisuals, etc.) i, si escau, despeses de desplaçaments, manutenció i allotjament.
c) Resum sobre el projecte de recerca amb una extensió no superior a un foli DIN A-4.
d) Currículum de la persona o persones sol·licitants.
e) Llista de treballs, publicats o inèdits, realitzats per la persona o persones sol·licitants, amb mostres característiques, si escau.
5.3 La convocatòria de subvencions pot preveure que no calgui presentar determinats documents quan l'Administració de la Generalitat, d'acord amb els convenis interadministratius que se signin amb els organismes competents, tingui accés telemàtic a la informació corresponent i disposi de l'autorització de la persona sol·licitant o qui la representi..6 Sol·licituds
Les sol·licituds, segons el formulari normalitzat facilitat pel Centre de Promoció de la Cultura Popular i Tradicional Catalana, s'han de presentar al registre del Departament de Cultura i Mitjans de Comunicació (rbla. de Santa Mònica, núm. 8, 08002 Barcelona), als altres registres generals del Departament de Cultura i Mitjans de Comunicació, com ara els dels seus serveis territorials (c.
Ciutadans, 18, 17004 Girona; rbla. d'Aragó, 8, 25002 Lleida; c.
Santa Anna, 5, 2n, 43500 Tortosa), o a qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
El formulari de sol·licitud normalitzat es pot obtenir a l'adreça d'Internet http://www.gencat.cat/cultura/subvencions i a la seu del Centre de Promoció de la Cultura Popular i Tradicional Catalana (ptge. de la Banca, 1-3, 08002 Barcelona)..7 Termini de presentació de sol·licituds
Les sol·licituds són valorades d'acord amb els criteris següents:
a) Solvència academicotècnica de la persona o persones que presenten el projecte.
b) Singularitat de l'objecte d'estudi, que pugui significar cobrir buits en l'àmbit de coneixement que pretengui desenvolupar.
d) Treballs de recerca sobre territoris poc estudiats.
Cada un d'aquests criteris determinarà l'atorgament d'un màxim de 10 punts.
S'estableix una puntuació de tall mínima per a poder optar a les beques de 20 punts sobre un total màxim de 40 punts..9 Procediment de concessió i tramitació
9.1 El procediment de concessió de les beques es tramita en règim de concurrència competitiva.
9.2 L'òrgan instructor del procediment és el Centre de Promoció de la Cultura Popular i Tradicional Catalana.
9.3 Les sol·licituds són analitzades per una comissió tècnica per a l'estudi i l'avaluació de les sol·licituds presentades.
Aquesta comissió és presidida pel/per la director/a del Centre de Promoció de la Cultura Popular i Tradicional Catalana i constituïda per quatre representants de la Comissió del Patrimoni Etnològic, dos/dues tècnics/ques del Centre de Promoció de la Cultura Popular i Tradicional Catalana i el cap del Servei competent en matèria de patrimoni etnològic.
La valoració de les sol·licituds s'efectua en aplicació dels criteris establerts a la base 8 i, si ho estimen oportú, podran convocar els/les interessats/des a fi de sol·licitar-los qualsevol aclariment.
La proposta de resolució del concurs ha de ser motivada, tenint en compte la valoració efectuada per la comissió tècnica.
9.4 L'incompliment dels requisits o del termini de presentació de sol·licituds establerts en aquestes bases representa la inadmissió de la sol·licitud.
La manca de presentació de qualsevol dels documents que preveu la base 5 en el termini de 10 dies hàbils i amb el requeriment previ d'esmena comporta el desistiment de la sol·licitud.
Prèviament a la valoració de les sol·licituds, el Centre de Promoció de la Cultura Popular i Tradicional Catalana ha de resoldre sobre la inadmissió o el desistiment de les sol·licituds.
Contra aquesta resolució, que no exhaureix la via administrativa, es pot interposar recurs d'alçada davant el/la conseller/a de Cultura i Mitjans de Comunicació en el termini d'un mes des de la recepció de la notificació..10 Resolució i notificació
La concessió de les beques es fa per resolució del / de la conseller/a de Cultura i Mitjans de Comunicació i es notifica a les persones interessades en el termini de sis mesos a comptar de la finalització del termini de presentació de sol·licituds.
A la notificació ha de constar que la resolució exhaureix la via administrativa i que es pot interposar recurs contenciós administratiu davant el Tribunal Superior de Justícia de Catalunya en el termini de dos mesos a comptar de la notificació i, potestativament, recurs de reposició davant el/la conseller/a de Cultura i Mitjans de Comunicació en el termini d'un mes.
Transcorregut el termini indicat sense que no s'hagi dictat ni notificat la resolució expressa, els/les sol·licitants poden entendre desestimades les seves sol·licituds per silenci administratiu..11 Forma de pagament
El pagament de les beques es fa efectiu de la manera següent:
a) El 50% es comença a tramitar a partir de la resolució de concessió de la beca.
Per al pagament de la bestreta no s'exigeix la prestació de garantia.
b) El 50% restant es comença a tramitar quan el Centre de Promoció de la Cultura Popular i Tradicional Catalana certifica que s'ha lliurat el treball i que s'ajusta al projecte inicial..12 Justificació
Les persones beneficiàries han de presentar al Centre de Promoció de la Cultura Popular i Tradicional Catalana abans de l'últim dia hàbil del mes d'octubre de l'any de la publicació de l'esmentada convocatòria, sense que hi hagi possibilitat d'establir pròrrogues, la documentació següent:
a) Formalització del treball de recerca d'acord amb les pautes comunicades als/les becaris/àries en el moment de la notificació de la concessió de la beca.
b) En cas que s'adjuntin materials com fotografies o enregistraments sonors o audiovisuals, cal presentar-ne els originals o les primeres còpies segons les pautes notificades..13 Publicitat
El Centre de Promoció de la Cultura Popular i Tradicional Catalana dóna publicitat a les beques concedides en el termini d'un mes des de la data de la resolució que posa fi al procediment mitjançant l'exposició d'una relació d'aquestes subvencions a l'adreça d'Internet del Departament de Cultura i Mitjans de Comunicació http://www.gencat.cat/cultura/subvencions, i en el tauler d'anuncis del Centre de Promoció de la Cultura Popular i Tradicional Catalana (Ptge. de la Banca, 1-3, 08002 Barcelona), i mitjançant la publicació al Diari Oficial de la Generalitat de Catalunya..14 Altres obligacions de les persones beneficiàries
A més de l'obligació de justificació descrita a la base 12, els/les beneficiaris/àries de les beques tenen les obligacions següents:
Qualsevol modificació de l'objectiu o metodologia del projecte becat s'ha de notificar per escrit al Centre de Promoció de la Cultura Popular i Tradicional Catalana, el qual valora la modificació i la pot acceptar si no comporta canvis substancials ni representa un incompliment dels requisits i condicions establerts en aquestes bases.
La modificació es pot considerar acceptada si el Centre de Promoció de la Cultura Popular i Tradicional Catalana no es manifesta en el sentit contrari en el termini de 15 dies hàbils a partir de la data de recepció de la notificació al Registre general del Departament de Cultura i Mitjans de Comunicació.
b) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació del Centre de Promoció de la Cultura Popular Catalana, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
c) Notificar al Centre de Promoció de la Cultura Popular Catalana els ajuts, ingressos o recursos que financin l'activitat subvencionada obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de la convocatòria corresponent.
d) En cas que el treball becat es publiqui, incloure l'expressió.amb la col·laboració del Departament de Cultura i Mitjans de Comunicació de la Generalitat de Catalunya..
El Departament de Cultura i Mitjans de Comunicació té la facultat de revisar les beques concedides i modificar la resolució de concessió en el cas d'alteració de les condicions que s'han tingut en compte per a la concessió de la beca.
Així mateix, en el supòsit que el/la beneficiari/ària rebi altres ajuts públics o privats per finançar l'activitat no previstos en el pressupost inicial, el Departament ha de minorar l'import de la subvenció d'acord amb el criteri establert a la base 4.3..16 Reintegrament
El Departament de Cultura i Mitjans de Comunicació pot exigir el reintegrament total o parcial de les beques amb l'obligació de retornar l'import rebut i de pagar l'interès de demora corresponent, en els supòsits següents:
b) Incompliment de l'obligació de justificació o de la resta d'obligacions que preveuen aquestes bases.
c) Altres supòsits previstos en la normativa reguladora de subvencions..17 Propietat intel·lectual
Els treballs realitzats pels / per les becaris/àries queden en propietat dels / de les seus/seves autors/es, i l'acceptació de la beca implica la cessió a la Generalitat de Catalunya del dret preferent de publicació de la primera edició de l'obra en el termini de dos anys a comptar del lliurament del treball.
En cas que es porti a terme l'edició, les quantitats percebudes en concepte de beca es consideren pagaments a compte dels drets d'autor.
Els treballs realitzats pels / per les becaris/àries es conserven a l'arxiu del Centre de Promoció de la Cultura Popular i Tradicional Catalana, on poden ser consultats amb finalitats culturals, científiques i de recerca i estudi.